Înscrierea elevilor admiși în clasa a IX-a – anul școlar 2026–2027

Felicitări tuturor elevilor admiși la Colegiul Național „Dragoș Vodă”! Vă dorim un parcurs liceal plin de reușite, experiențe valoroase și rezultate pe măsura muncii voastre.

     Înscrierea elevilor admiși se va desfășura în perioada 23–28 iulie 2026, în intervalul orar 09:30–14:00.

📍 Depunerea documentelor se va face la parter, Sala 4 – Laboratorul de Chimie.

Documentele necesare pentru înscriere sunt:
* cererea de înscriere;
* copie după cartea de identitate (dacă este cazul) și certificatul de naștere al elevului, cu prezentarea documentelor în original;
* adeverința cu notele și media generală obținute la Evaluarea Națională, în original;
* foaia matricolă pentru clasele V–VIII, în original;
* fișa medicală, în original (care include și situația vaccinărilor);
* copie după cartea de identitate a părintelui/reprezentantului legal, cu prezentarea documentului în original;
* hotărârea de divorț (dacă este cazul);
* procură și copia actului de identitate al persoanei împuternicite să depună dosarul (dacă este cazul).

📎 Atașăm și modelul cererii de înscriere, pe care îl puteți descărca și completa înainte de prezentarea la școală, pentru a facilita procesul de înscriere. Cererea va fi disponibilă și la Comisia de înscriere.

    Pentru elevii admiși la profilul Real – Științe ale Naturii, intensiv limba engleză, testul de departajare va avea loc în data de 30 iulie 2026, începând cu ora 09:00, și va cuprinde o probă scrisă și o probă orală.

➡️ Candidații sunt rugați să fie prezenți în curtea școlii la ora 08:30, având asupra lor cartea de identitate și instrumente de scris.

Vă rugăm să consultați cu atenție informațiile de mai sus și să respectați programul de înscriere.

Felicitări încă o dată tuturor elevilor admiși! Vă dorim mult succes în cei patru ani de liceu și un parcurs educațional încununat de rezultate frumoase!
